PMIndiaData/PMIndiaSum huggingface dataset:
ইস্টার্ন পেরিফেরাল এক্সপ্রেসওয়ে এবং দিল্লি-মিরাট এক্সপ্রেসওয়ের প্রথম পর্যায়ের উদ্বোধন করলেন প্রধানমন্ত্রী

প্রধানমন্ত্রী নরেন্দ্র মোদী রবিবার (২৭ মে) জাতীয় রাজধানী অঞ্চল দিল্লিতে আয়োজিত এক অনুষ্ঠানে নব-নির্মিত দুটি এক্সপ্রেসওয়ে জাতির উদ্দেশে উৎসর্গ করেছেন। এর একটি নিজামউদ্দিন ব্রিজ থেকে দিল্লি-উত্তর প্রদেশ সীমান্ত পর্যন্ত বিস্তৃত ১৪ লেন বিশিষ্ট মহাসড়কের প্রথম পর্যায়। দ্বিতীয়টি হ’ল – ১৩৫ কিলোমিটার দীর্ঘ ইস্টার্ন পেরিফেরাল এক্সপ্রেসওয়ে। ১ নম্বর জাতীয় মহাসড়কের কুন্ডিল থেকে ২ নম্বর জাতীয় মহাসড়কের পালওয়াল পর্যন্ত এই অংশটি বিস্তৃত। দিল্লি-মিরাট এক্সপ্রেসওয়ের কাজ সম্পূর্ণ হলে জাতীয় রাজধানী থেকে মিরাট পর্যন্ত যাতায়াতের সময় লক্ষ্যণীয় হারে হ্রাস পাবে। একই সঙ্গে, উত্তর প্রদেশের পশ্চিমাঞ্চল ও উত্তরাখন্ডের বিভিন্ন জায়গায় যাওয়া-আসার সময় কমবে। দিল্লি-মিরাট এক্সপ্রেসওয়ের উদ্বোধনের পর, মহাসড়কটি পরিদর্শনের জন্য প্রধানমন্ত্রী যখন খোলা জিপ-এ করে কয়েক কিলোমিটার সফরে যান, সাধারণ মানুষ তখন তাঁকে শুভেচ্ছা ও মহাসড়কের জন্য অভিনন্দন জানান। ইস্টার্ন পেরিফেরাল এক্সপ্রেসওয়ে দ্বিমুখী উদ্দেশ্য পূরণ করবে। একদিকে, এই মহাসড়কটির ফলে যেমন জাতীয় রাজধানী অঞ্চলে যানজট ও দূষণ সমস্যা কমবে। অন্যদিকের তেমনই, গন্তব্যস্থল দিল্লি নয় এমন যানবাহনগুলিকে ভিন্ন পথে ঘুরিয়ে দেওয়া সম্ভব হবে। এই উপলক্ষে, বাগপত-এ এক জনসমাবেশে প্রধানমন্ত্রী দৃঢ়প্রত্যয় ব্যক্ত করেন যে, সমগ্রি দিল্লি-মিরাট এক্সপ্রেসওয়ের কাজ শীঘ্রই সম্পূর্ণ হবে। তিনি বলেন, ইস্টার্ন পেরিফেরাল এক্সপ্রেসওয়ের ফলে দিল্লিতে যানজট সমস্যা কমবে। সাধারণ মানুষের জীবনযাপনের মানোন্নয়নে আধুনিক পরিকাঠামোর গুরুত্বপূর্ণ ভূমিকা রয়েছে বলেও তিনি মন্তব্য করেন। এ প্রসঙ্গে তিনি সড়ক, রেলপথ, জলপথ প্রভৃতি ক্ষেত্রে পরিকাঠামো নির্মাণে যে সমস্ত পদক্ষেপ নেওয়া হচ্ছে, তার কথা উল্লেখ করেন। পরিকাঠামো ক্ষেত্রে অগ্রগতির কথাও তিনি স্মরণ করিয়ে দেন। মহিলা ক্ষমতায়ন প্রসঙ্গে প্রধানমন্ত্রী জানান, স্বচ্ছ ভারত অভিযানের মাধ্যমে কিভাবে শৌচালয় গড়ে তোলা হচ্ছে। এমনকি, উজ্জ্বলা যোজনার আওতায় রান্নার গ্যাসের সংযোগ কিভাবে মহিলাদের দৈনন্দিন কাজকর্মকে সহজ করে তুলেছে। মুদ্রা যোজনার মাধ্যমে এখনও পর্যন্ত প্রদেয় ১৩ কোটি টাকা ঋণ সহায়তার মধ্যে ৭৫ শতাংশই মহিলা শিল্পোদ্যোগীদের দেওয়া হয়েছে বলে প্রধানমন্ত্রী জানান। তপশিলি জাতি ও অন্যান্য অনগ্রসর শ্রেণীর মানুষের কল্যাণে গৃহীত পদক্ষেপগুলির কথাও প্রধানমন্ত্রী উল্লেখ করেন। প্রধানমন্ত্রী বলেন, এ বছরের সাধারণ বাজেটে গ্রামীণ ও কৃষি-পরিকাঠামো ক্ষেত্রকে আরও শক্তিশালী করে তোলার জন্য ১৪ লক্ষ কোটি টাকার সংস্থান রাখা হয়েছে।
স্টার্ট আপ ক্ষেত্রে সহযোগিতার লক্ষ্যে ভারত ও দক্ষিণ কোরিয়ার মধ্যে স্বাক্ষরিত সমঝোতাপত্রে মন্ত্রিসভার সায়

স্টার্ট আপ ক্ষেত্রে সহযোগিতার লক্ষ্যে ভারত ও দক্ষিণ কোরিয়ার মধ্যে স্বাক্ষরিত সমঝোতাপত্রে মন্ত্রিসভার সম্মতি মিলেছে। প্রধানমন্ত্রী শ্রী নরেন্দ্র মোদীর পৌরহিত্যে অনুষ্ঠিত কেন্দ্রীয় মন্ত্রিসভার বৈঠকে এ বিষয়ে সিদ্ধান্ত হয়। উল্লেখ করা যেতে পারে, গত ফেব্রুয়ারি মাসে দু’দেশের মধ্যে সমঝোতাপত্রটি স্বাক্ষরিত হয়। এই সমঝোতা স্বাক্ষরের ফলে নিজ নিজ দেশের আইন ও নিয়ন্ত্রণমূলক ব্যবস্থাকে বিবেচনায় রেখে স্টার্ট আপ ক্ষেত্রে পারস্পরিক সহযোগিতার বিষয়টি আরও সুদৃঢ় হবে। সেই সঙ্গে, স্টার্ট আপ ক্ষেত্রের প্রসারেও এই সমঝোতাপত্রটি সহায়ক হবে।
বেঙ্গল ইস্টার্ন ফ্রন্টিয়ার রেগুলেশন সংশোধনীতে কর্মপরবর্তী অনুমোদন কেন্দ্রীয় মন্ত্রিসভার

ভারতীয় সংবিধানের ৩৭২ (২) নং ধারার আওতায়, ১৮৭৩-এর বেঙ্গল ইস্টার্ন ফ্রন্টিয়ার রেগুলেশন (বিইএফআর) সংশোধনের জন্য ভারতের রাষ্ট্রপতি যে অ্যাডপশন অফ ল’জ (অ্যামেন্ডমেন্ট) অর্ডার, ২০১৯ জারি করেছিলেন, সেই প্রস্তাবে আজ কর্মপরবর্তী অনুমোদন দেওয়া হয়েছে প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে। এই বিজ্ঞপ্তির মাধ্যমে বিইএফআর মণিপুরের জন্যও প্রযোজ্য হবে। এর ফলে, ২০১৯-এর নাগরিকত্ব সংশোধনী আইনের সংস্থান থেকে ঐ রাজ্যের প্রকৃত বসবাসকারীদের অধিকার সুরক্ষিত থাকবে এবং সংশ্লিষ্ট নীতিতে প্রয়োজনীয় পরিবর্তন ঘটানো যাবে।
প্রধানমন্ত্রী সংবিধান দিবস সম্পর্কে রাজ্যসভায় আলোচনা প্রসঙ্গে 
ডঃ আম্বেদকরের দৃষ্টান্তমূলক অবদানের কথা স্মরণ করলেন

প্রধানমন্ত্রী শ্রী নরেন্দ্র মোদী বলেছেন, ভারতের সংবিধান কেবল আইনমাত্র নয়, এটি এমনই একটি সামাজিক দলিল, যখনই আমাদের নির্দেশ ও প্রেরণার প্রয়োজন হয় তখনই আমরা যার আশ্রয় নিতে পারি। সংবিধান দিবস-এর স্মরণে এবং সংবিধানের রূপকার ডঃ বি আর আম্বেদকরের ১২৫-তম জন্মবার্ষিকী উপলক্ষে রাজ্যসভায় আয়োজিত এক আলোচনাসভায় তিনি বক্তব্য রাখছিলেন। প্রধানমন্ত্রী বলেন, সংবিধান আমাদের ঐক্যবদ্ধভাবে এগিয়ে যাওয়ার শক্তি যোগায়, আর বলেন, সংবিধান রচনাকারী গণপরিষদের সকল সদস্যদের প্রতি শ্রদ্ধা জানানোর এক আদর্শ উপলক্ষ। প্রধানমন্ত্রী বলেন, দেশ ডঃ বাবাসাহেব আম্বেদকরের দৃষ্টান্তমূলক অবদানকে উপেক্ষা করতে বা ভুলে যেতে পারে না। এক ভারত, শ্রেষ্ঠ ভারত সম্পর্কে তাঁর স্বপ্নের রূপরেখা, যা তিনি সর্দার প্যাটেলের জন্মবার্ষিকীতে ‘একতার জন্য দৌড়’ অনুষ্ঠানে প্রথম তুলে ধরেছিলেন, সেকথা বর্ণনা করেন। প্রধানমন্ত্রী তাঁর ভাষণে ডঃ আম্বেদকর, শ্রী জওহরলাল নেহরু, ডঃ সর্বেপল্লি রাধাকৃষ্ণন ও ম্যাক্সমুলারের উদ্ধৃতি সহ তাঁদের চিন্তাভাবনার নানা দিক তুলে ধরেন।
ভারী শিল্পক্ষেত্রে ভারত-চেকোস্লোভাকিয়া সহযোগিতা চুক্তি

ভারত ও চেকোস্লোভাকিয়ার মধ্যে সম্পাদিত শিল্প সহযোগিতা সম্পর্কিত চুক্তিটি আজ কেন্দ্রীয় মন্ত্রিসভার আলোচ্যসূচিতে স্থান পায়। মন্ত্রিসভার বৈঠক বসে প্রধানমন্ত্রী শ্রী নরেন্দ্র মোদীর নেতৃত্বে। ভারী শিল্পক্ষেত্রে পারস্পরিক সহযোগিতা প্রসারের লক্ষ্যে দু’দেশের মধ্যে এই চুক্তিটি সম্পাদিত হয়েছিল। চুক্তিটির মূল লক্ষ্য হল – চেকোস্লোভাকিয়ার বিভিন্ন শিল্প সংস্থার যে সমস্ত সুযোগ-সুবিধা রয়েছে এ দেশে সেগুলির আধুনিকীকরণ, ভারী ইঞ্জিনিয়ারিং নিগমের তিনটি প্রকল্পের পুনর্নবীকরণ ইত্যাদি। সম্পাদিত এই চুক্তির আওতায় আধুনিকীকরণের লক্ষ্যে প্রয়োজনীয় নির্মাণ সংক্রান্ত কাজকর্মও অন্তর্ভুক্ত রয়েছে।পারস্পরিক কল্যাণ ও সুযোগ-সুবিধার দিকগুলি বিবেচনা করেই ভারত ও চেকোস্লোভাকিয়া এই শিল্প সহযোগিতা চুক্তিটি স্বাক্ষর করে।
বুন্দেলখন্ড এক্সপ্রেসওয়ের ভিত্তিপ্রস্তর স্হাপন করলেন প্রধানমন্ত্রী ; বললেন ঐতিহাসিক দিন

উত্তরপ্রদেশ প্রতিরক্ষা শিল্প করিডরের এক অন্যতম পরিপূরক হিসেবে প্রধানমন্ত্রী শ্রী নরেন্দ্র মোদী আজ চিত্রকূটে ২৯৬ কিলোমিটার দীর্ঘ বুন্দেলখন্ড এক্সপ্রেসওয়ের ভিত্তিপ্রস্তর স্হাপন করেন। উল্লেখ করা যেতে পারে, ২০১৮র ফেব্রুয়ারিতে এই প্রতিরক্ষা শিল্প করিডর স্হাপনের কথা ঘোষনা করা হয়েছিল। ১৪ হাজার ৮৪৯ কোটি টাকার এই এক্সপ্রেসওয়েটির নির্মাণ কাজ শেষ হলে চিত্রকূট, বান্দা, মাহোবা, হামিরপুর, জালাউন, অউরাইয়া এবং এটওয়া জেলা লাভবান হবে। এই উপলক্ষ্যে শ্রী মোদী সারা দেশ জুড়ে ১০ হাজার কৃষিপণ্য উৎপাদক সংগঠন (এফপিও)-এর সূচনা করেন। পিএম-কিষাণ কর্মসূচির আওতায় প্রধানমন্ত্রী সুফলভোগীদের হাতে কিষাণ ক্রেডিট কার্ড বন্টন অভিযানেরও সূচনা করেন। দেশে কর্মসংস্হান বাড়াতে একাধিক উদ্যোগ গ্রহণ করার জন্য সরকারের প্রশংসা করে শ্রী মোদী বলেন, বুন্দেলখন্ড এক্সপ্রেসওয়ে, পূর্বাচল এক্সপ্রেসওয়ে বা প্রস্তাবিত গঙ্গা এক্সপ্রেসওয়ে উত্তরপ্রদেশে কেবল যোগাযোগ ব্যবস্হারই উন্নতি ঘটাবে না, সেইসঙ্গে বিপুল কর্মসংস্হানেরও সুযোগ সৃষ্টি করবে। এই এক্সপ্রেসওয়েগুলির ফলে সাধারণ মানুষ বড় শহরগুলির সুযোগ-সুবিধাও গ্রহণ করতে পারবেন। প্রতিরক্ষা সরঞ্জামের বিপুল চাহিদার কথা উল্লেখ করে প্রধানমন্ত্রী বলেন, এবছরের বাজেটে উত্তরপ্রদেশ প্রতিরক্ষা করিডরের জন্য ৩ হাজার ৭০০ কোটি টাকার সংস্হান রাখা হয়েছে। বুন্দেলখন্ড এক্সপ্রেসওয়ের ফলে এই প্রতিরক্ষা শিল্প করিডরে আরও গতি সঞ্চারিত হবে। দেশে কৃষকদের উপার্জন বাড়াতে ও তাঁদের ক্ষমতায়ণে প্রধানমন্ত্রী ১০ হাজার কৃষিপণ্য উৎপাদক সংগঠন (এফপিও) গড়ে তোলার জন্য একটি কর্মসূচির সূচনা করেন। তিনি বলেন, এই সংগঠনগুলির মাধ্যমে কৃষকরা তাঁদের উৎপাদিত পণ্যের লেনদেন করতে পারবেন। কৃষক কল্যাণে গৃহীত একাধিক উদ্যোগের কথা উল্লেখ করে শ্রী মোদী জানান, সরকার কৃষকদের স্বার্থে ন্যূনতম সহায়ক মূল্য, সয়েল হেল্থ কার্ড, ১০০ শতাংশ নিমের প্রলেপযুক্ত ইউরিয়া সহ কয়েক দশক ধরে বকেয়া অসম্পূর্ণ কৃষি সেচ প্রকল্পগুলির কাজ দ্রুত গতিতে শেষ করছে। প্রধানমন্ত্রী বলেন, কৃষিপণ্য উৎপাদক সংগঠনগুলি কৃষকদের আরও ভালো দামে তাঁদের উৎপাদিত পণ্য সামগ্রী বিক্রয়ে সাহায্য করবে। এ প্রসঙ্গে শ্রী মোদী জানান, উন্নয়নে আগ্রহী ১০০টি জেলায় কৃষিপণ্য উৎপাদক সংগঠনগুলিকে বেশি সুযোগ-সুবিধা দেওয়া হবে। এই জেলাগুলির প্রতিটি ব্লকে অন্তত একটি করে এ ধরনের সংগঠন গড়ে তোলার পরিকল্পনা রয়েছে বলেও তিনি জানান। চিত্রকূট সহ সমগ্র উত্তরপ্রদেশে প্রায় ২ কোটি কৃষক পরিবার বার্ষিক ১২ হাজার কোটি টাকার সহায়তা পাচ্ছেন। এই অর্থ মধ্যসত্ত্বভোগীদের হস্তক্ষেপ ও পক্ষপাতিত্ব ছাড়াই কৃষকদের ব্যাঙ্ক অ্যাকাউন্টে সরাসরি জমা পড়ছে। অতীতে বুন্দেলখন্ডের কৃষকদের জন্য হাজার হাজার কোটি টাকার আর্থিক প্যাকেজের কথা ঘোষনা করা হলেও, তার সুফল কৃষকদের কাছে পৌঁছায়নি। এখন পিএম কিষাণ যোজনার সুফলভোগীদের পিএম জীবন জ্যোতি বীমা এবং পিএম জীবন সুরক্ষা বীমা কর্মসূচির সঙ্গে যুক্ত করা হচ্ছে। এরফলে কৃষকরা প্রয়োজনের সময় ২ লক্ষ টাকা পর্যন্ত বীমার সুবিধা পাবেন। কৃষকদের উপার্জন বাড়াতে প্রধানমন্ত্রী ১৬ দফা কর্মসূচির কথা ঘোষনা করে বলেন, দেশে বাজারের সঙ্গে কৃষকদের যোগসূত্র গড়ে তুলতে কৃষিজমির কয়েক কিলোমিটারের মধ্যেই যাতে গ্রামীণ হাট গড়ে তোলা যায়, তা সুনিশ্চিত করতে সরকার সর্বাত্মক প্রয়াস নিচ্ছে। আগামী দিনগুলিতে এই গ্রামীণ হাটগুলি কৃষি ভিত্তিক অর্থনীতির অন্যতম কেন্দ্র হয়ে উঠবে।
ইউএস ওপেন মিক্সড ডাবলস টেনিসের খেতাব বিজয়ে লিয়েন্ডার পেজ এবং মার্টিনা হিঙ্গিসকে প্রধানমন্ত্রীর অভিনন্দন

প্রধানমন্ত্রী শ্রী নরেন্দ্র মোদি ইউএস ওপেন মিক্সড ডাবলস টেনিসের খেতাব বিজয়ে লিয়েন্ডার পেজ এবং মার্টিনা হিঙ্গিসকে অভিনন্দন জানিয়েছেন। প্রধানমন্ত্রী এক বার্তায় বলেন, “লিয়েন্ডার পেজ এবং মার্টিনা হিঙ্গিস আবারো ভাল খেললেন। দুর্দান্ত এই জয়ে তাঁদেরকে অভিনন্দন। আমরা সকলে ভীষন আনন্দিত।”
পাঞ্জাবের মুখ্যমন্ত্রী হিসেবে শপথ নেওয়ার পর শ্রী চরণজিৎ সিং চান্নিকে প্রধানমন্ত্রীর অভিনন্দন

নতুনদিল্লি, ২০শে সেপ্টেম্বর, ২০২১ প্রধানমন্ত্রী শ্রী নরেন্দ মোদী পাঞ্জাবের মুখ্যমন্ত্রী হিসেবে শপথ নেওয়ায় শ্রী চরণজিৎ সিং চান্নিকে অভিনন্দন জানিয়েছেন। এক ট্যুইট বার্তায় প্রধানমন্ত্রী বলেছেন; “পাঞ্জাবের মুখ্যমন্ত্রী হিসেবে শপথ নেওয়ায় শ্রী চরণজিৎ সিং চান্নিকে অভিনন্দন জানাই। পাঞ্জাবের মানুষের উন্নতির জন্য পাঞ্জাব সরকারের সঙ্গে একযোগে কাজ করা অব্যাহত থাকবে।“
জৈন আচার্য রত্নসুন্দরসুরিশ্বরজি মহারাজের “মারু ভারত সারু ভারত” গ্রন্থটি প্রকাশ করলেন প্রধানমন্ত্রী

জৈন আচার্য রত্নসুন্দরসুরিশ্বরজি মহারাজের “মারু ভারত সারু ভারত”, অর্থাৎ, “আমার ভারত মহান ভারত” গ্রন্থটি ভিডিও কনফারেন্সের মাধ্যমে আনুষ্ঠানিকভাবে প্রকাশ করলেন প্রধানমন্ত্রী শ্রী নরেন্দ্র মোদী। মুম্বাইয়ে রত্নত্রয়ী ট্রাস্টের সাহিত্য সৎকার সমিতি আয়োজিত এই গ্রন্থ প্রকাশ অনুষ্ঠানে ভাষণদানকালে আচার্য রত্নসুন্দরসুরিশ্বরজি মহারাজের গ্রন্থাবলীর ভূয়সী প্রশংসা করে প্রধানমন্ত্রী বলেন, ৩০০ গ্রন্থ রচনা করা কম কৃতিত্বের নয়। মহারাজ সাহেবের বিভিন্ন লেখায় জীবনের অনেকগুলি দিকই প্রতিফলিত হয়েছে। গ্রন্থগুলির মধ্য দিয়ে ধ্বনিত হয়েছে তাঁর ‘দিব্য বাণী’ যার মধ্য দিয়ে সমাজকে কিছু ফিরিয়ে দেওয়ার আকুতি জানানো হয়েছে মানুষের কাছে। প্রধানমন্ত্রী বলেন, রাষ্ট্র ধর্ম সর্বদাই সকল ধর্মের ওপরে। ভারতের ঐতিহ্যই হল বহু মুনি-ঋষির একত্র সমাবেশ যাঁরা জাতি গঠনে সমাজকে নেতৃত্বদান করেছেন। মুনি-ঋষিদের এই ভূমিকার প্রতি কৃতজ্ঞতা জানিয়ে প্রধানমন্ত্রী দেশের জনসাধারণকে আহ্বান জানান দারিদ্র্য নির্মূলকরণ ও পরিচ্ছন্ন ভারত গড়ে তোলার লক্ষ্যে সামিল হওয়ার জন্য। এক শক্তিশালী ও সচল জাতি গঠনের সঙ্কল্প নিয়ে কোটি কোটি যুবসাধারণের অন্তর্নিহিত শক্তির মধ্যে সমন্বয় ঘটানোর কাজে উদ্যোগী হতেও আর্জি জানান তিনি। প্রধানমন্ত্রী বলেন, ভারত কখনোই সাম্প্রদায়িকতাকে প্রশ্রয় দেয়নি বরং, মানবকল্যাণে আধ্যাত্মিকতার বাণীই প্রচার করে এসেছে। “আধ্যাত্মিকতার মাধ্যমেই প্রতিটি সমস্যার সমাধান সম্ভব বলে আমরা বিশ্বাস করি।” নয়াদিল্লি থেকে ভিডিও কনফারেন্সের মাধ্যমে এই অনুষ্ঠানে ভাষণ দেওয়ার জন্য প্রধানমন্ত্রীকে ধন্যবাদ জানিয়ে আচার্য রত্নসুন্দরসুরিশ্বরজি মহারাজ বলেন, “পরিবারগুলি ধন্য মূল্যবোধে এবং দেশ ধন্য তার সাংস্কৃতিক ঐতিহ্যে।” anuary, 2016
মুম্বাইয়ে পদপিষ্ট হয়ে মৃত্যুর ঘটনায় শোক ও সমবেদনা প্রধানমন্ত্রীর

মুম্বাইয়েপদপিষ্ট হয়ে মৃত্যুর ঘটনায় গভীর শোক ও সমবেদনা প্রকাশ করেছেন প্রধানমন্ত্রী শ্রীনরেন্দ্র মোদী। এক বার্তায় তিনি বলেছেন : “মুম্বাইয়েপদপিষ্ট হয়ে প্রাণহাণির ঘটনায় আমি গভীর শোক ও সমবেদনা জানাই। আহতদের জন্য জানাইআমার প্রার্থনা। মুম্বাইয়েরপরিস্থিতির ওপর এখন নিরন্তর নজর রাখা হচ্ছে। রেলমন্ত্রী পীযূষ গোয়েল বর্তমানেমুম্বাইয়ে রয়েছেন। তিনি পরিস্থিতি খতিয়ে দেখে সকলরকম সহায়তার বিষয়গুলি নিশ্চিতকরছেন।” /
উত্তরপ্রদেশ সফরে প্রধানমন্ত্রী :বালিয়া ও বারাণসীতে শ্রী নরেন্দ্র মোদীর বিভিন্ন কর্মসূচি

আগামীকাল উত্তরপ্রদেশ সফর করবেন প্রধানমন্ত্রী শ্রী নরেন্দ্র মোদী। ঐ রাজ্যের বালিয়ায় ‘প্রধানমন্ত্রী উজ্জ্বলা যোজনা’র সূচনা করবেন তিনি। এই কর্মসূচির আওতায় আগামী তিন বছরেবিনামূল্যে এলপিজি সংযোগ পৌঁছে দেওয়া হবেদারিদ্রসীমার নিচে বসবাসকারী পরিবারগুলির ৫ কোটি মহিলা সদস্যের কাছে। উত্তরপ্রদেশ সফরকালে প্রধানমন্ত্রী তাঁর নির্বাচন কেন্দ্র বারাণসীতেও যাবেন। সেখানে তিনি ই-রিক্সা বন্টন করবেন দরিদ্র মানুষের কল্যাণে। সাংস্কৃতিক পঠনপাঠন ও গবেষণাকেন্দ্র ‘জ্ঞান প্রভা’তেও যাবেন তিনি। বারাণসীর বিশিষ্ট নাগরিকদের সঙ্গে এক বৈঠকেও মিলিত হবেন প্রধানমন্ত্রী। সুপ্রসিদ্ধ অসি ঘাটে পরিবেশ-বান্ধব ‘ই-বোট’ অর্থাৎ প্রযুক্তিচালিত নৌকা বন্টনের এক কর্মসূচিরও আনুষ্ঠানিক সূচনা করবেন শ্রী নরেন্দ্র মোদী। প্রযুক্তিচালিত এই নৌকা শুধুমাত্র পরিবেশ দূষণ হ্রাস করে না, সেইসঙ্গে এটি চালানো ও রক্ষণাবেক্ষণ করার ক্ষেত্রে ব্যয়সাশ্রয়ও ঘটায়। এর ফলে, গঙ্গা নদীর ওপর এই নৌকা চালিয়ে যাঁরা জীবিকার্জন করবেন, তাঁদের কাছে উচ্চতর আয়ের সুযোগও সম্প্রসারিত হবে।
বিশ্ব জল দিবসে প্রতিটি জলবিন্দু সাশ্রয়ের আহ্বান জানালেন প্রধানমন্ত্রী

আজ বিশ্ব জল দিবস। এই উপলক্ষে, প্রতিটি জলবিন্দু সাশ্রয়ের লক্ষ্যেদেশবাসীকে সংকল্পবদ্ধ হওয়ার আহ্বান জানিয়েছেন প্রধানমন্ত্রী শ্রী নরেন্দ্র মোদী।এক বার্তায় তিনি বলেছেন : “বিশ্ব জল দিবসে আসুন আমরা সকলেশপথ গ্রহণ করি প্রতিটি জলবিন্দুর সাশ্রয়ের জন্য। জনশক্তি যদি এই বিষয়টিতেমনস্থির করে, তা হলে জলশক্তি সংরক্ষণে আমরা অবশ্যই সফল হব। বর্তমান বছরটির মূল বিষয়বস্তুকে সঠিকভাবেই চিহ্নিত করেছে রাষ্ট্রসঙ্ঘ, জোরদেওয়া হয়েছে ‘বর্জ্য জল’-এর ওপর। এর মাধ্যমে জল পরিশোধন সম্পর্কে জনসচেতনতা বৃদ্ধিপাবে এবং তাঁরা উপলব্ধি করবেন যে, আমাদের এই পৃথিবীতে জলের প্রয়োজন কতখানি”।
প্রাণী স্বাস্থ্য নিয়ে ভারত ও ভিয়েতনামের মধ্যে ‘মৌ’

প্রধানমন্ত্রী শ্রী নরেন্দ্র মোদির পৌরোহিত্যে বুধবার কেন্দ্রীয় মন্ত্রিসভার বৈঠকে ভারত ও ভিয়েতনামের মধ্যে প্রাণী স্বাস্থ্য বিষয়ে সহযোগিতার ক্ষেত্রে ইতিমধ্যে সাক্ষরিত ‘মৌ’-এর প্রস্তাবে অনুমোদন দেওয়া হয়েছে| এই ‘মৌ’ সেপ্টেম্বর, ২০১৪ সারলে স্বাক্ষরিত হয়। ভারত এবং ভিয়েতনামের মধ্যে যৌথ কর্মসূচির মাধ্যমে প্রাণী-স্বাস্থ্য বিষয়ে পারস্পরিক সহযোগিতা বাড়ানোই এই ‘মৌ’ –এর লক্ষ্য। এই সমঝোতা চুক্তির মাধ্যমে প্রাণীরোগ সম্পর্কিত পরস্পরের স্বার্থ সংশ্লিষ্ট বিষয়ে তথ্যের আদান-প্রদান এবং এসম্পর্কে উভয় দেশের মানব সম্পদের প্রশিক্ষণে সহযোগিতার পাশাপাশি এই চুক্তিতে মাংস প্রক্রিয়াকরণ ইত্যাদি বিষয়েও তথ্য আদান-প্রদানে সহায়তা করা হবে| এই চুক্তি ১০ বছর বলবৎ থাকবে। অবশ্য ছয় মাসের নোটিস জারি করে উভয় দেশের মধ্যে যে কোন পক্ষ এই চুক্তি বাতিল করতে পারবে। /
গুজরাটের খরা ও জলসঙ্কট পরিস্থিতি খতিয়ে দেখলেন প্রধানমন্ত্রী

প্রধানমন্ত্রী শ্রী নরেন্দ্র মোদী আজ এক উচ্চ পর্যায়ের বৈঠকে গুজরাটের খরা ও জলসঙ্কট পরিস্থিতির পর্যালোচনা করলেন ঐ রাজ্যের মুখ্যমন্ত্রী শ্রীমতী আনন্দীবেন প্যাটেলের সঙ্গে। কেন্দ্র ও রাজ্যস্তরের পদস্থ কর্তা-ব্যক্তিরা উপস্থিত ছিলেন এই পর্যালোচনা বৈঠকে। জল সংরক্ষণে রাজ্যের উদ্যোগ ও প্রচেষ্টার কথা বৈঠকে তুলে ধরেন শ্রীমতী আনন্দীবেন প্যাটেল। তিনি জানান, ১ লক্ষ ৬৮ হাজার বাঁধ নিয়ন্ত্রণ ব্যবস্থা, ২ লক্ষ ৭৪ হাজার কৃষিকাজে ব্যবহারযোগ্য জলাশয় এবং ১ কোটি ২৫ লক্ষ বড় বাঁধের ব্যবস্থা করা হয়েছে তাঁর রাজ্যে। ৪২.৩ বিলিয়ন ঘনফুট জল মজুত করে রাখার মতো ব্যবস্থাও গড়ে তুলেছে তাঁর সরকার। এর ফলে, ৬ লক্ষ ৩২ হেক্টর জমিতে জলসেচের যোগান নিশ্চিত করা সম্ভব হয়েছে। বৈঠকে আরও জানানো হয় যে রাজ্যের ৭৭ শতাংশ গৃহস্থ বাড়িতেই এখন পাইপলাইন মারফৎ জল সরবরাহ করা হচ্ছে। পর পর দু’বছর বৃষ্টিপাতে ঘাটতি সত্ত্বেও রাজ্যের জল পরিস্থিতি এতটাই উন্নত করে তোলা হয়েছে যে গ্রামীণ প্রত্যন্ত এলাকায় মাত্র ৫৬৮টি ট্যাঙ্কারের সাহায্যেই জল পৌঁছে দেওয়া গেছে। রাজ্য সরকারের এই উদ্যোগ ও কর্মপ্রচেষ্টার বিশেষ প্রশংসা করেন প্রধানমন্ত্রী। সেইসঙ্গে, ট্যাঙ্কারের সাহায্যে জলের যোগান দেওয়ার মতো পরিস্থিতি যাতে আর না দেখা দেয় তা নিশ্চিত করার আহ্বান জানান তিনি। বৈঠকে পর্যালোচনাকালে প্রকাশ পায় যে অতিক্ষুদ্র সেচ ব্যবস্থার ক্ষেত্রে গুজরাট উল্লেখযোগ্য অগ্রগতির স্বাক্ষর রেখেছে। রাজ্যের ৩,৭৮৯টি গ্রামে এই ব্যবস্থায় সেচ সম্প্রসারিত হয়েছে। বৃষ্টিপাতে ঘাটতি সত্ত্বেও রাজ্য সরকার গৃহীত বিভিন্ন ব্যবস্থার পরিপ্রেক্ষিতে খরা মোকাবিলা করার মতো অবস্থায় এখন পৌঁছে গেছে গুজরাট। উপর্যুপরি দুটি বছরে বৃষ্টিপাতের অভাবে খরা পরিস্থিতির সৃষ্টি হলেও রাজ্যে শস্য উৎপাদিত হয়েছে মোট স্বাভাবিক উৎপাদনের ৯৫ শতাংশ। সর্দার সরোবর সেচ প্রকল্পের আওতায় রাজ্যের ক্যানেল নেটওয়ার্ককে জোরদার করে তোলায় শস্য উৎপাদনের ক্ষেত্রে উল্লেখযোগ্য অগ্রগতি সম্ভব হয়ে উঠেছে। এর ফলে, কৃষিজীবী মানুষের আয় ও উপার্জনও আশানুরূপভাবে বৃদ্ধি পেয়েছে। এই প্রসঙ্গের অবতারণাকালে রাজ্যের উদ্যানপালন এবং নগদ শস্য ফলনের ক্ষেত্রে মূল্য সংযোজনের ওপর জোর দেন প্রধানমন্ত্রী। মৎস্যচাষ, মৌমাছি পালন, মুক্তোচাষ ইত্যাদি সম্পর্কেও বিস্তারিত আলোচনা হয় আজকের বৈঠকে। উদ্ভুত পরিস্থিতির মোকাবিলায় কেন্দ্র ও রাজ্য একযোগে কাজ করে যাবে এই সঙ্কল্প গ্রহণের মধ্য দিয়ে শেষ হয় এদিনের পর্যালোচনা বৈঠক। /
প্রধানমন্ত্রী আগামী ১৮ জুন ‘কোভিড-১৯ প্রথম সারির কর্মীদের জন্য কাস্টমাইজড ক্র্যাশ কোর্স কর্মসূচি’র সূচনা করবেন

নয়াদিল্লী, ১৬ জুন, ২০২১ প্রধানমন্ত্রী শ্রী নরেন্দ্র মোদী আগামী ১৮ জুন ভিডিও কনফারেন্সের ‘কোভিড-১৯ প্রথম সারির কর্মীদের জন্য কাস্টমাইজড ক্র্যাশ কোর্স কর্মসূচি’র সূচনা করবেন। ২৬টি রাজ্যে ছড়িয়ে থাকা ১১১টি প্রশিক্ষণ কেন্দ্রে এই কর্মসূচি চালু করা হবে। এই সূচনা পর্বের পর প্রধানমন্ত্রী জাতির উদ্দেশে ভাষণ দেবেন। অনুষ্ঠানে কেন্দ্রীয় দক্ষতা উন্নয়ন ও শিল্পোদ্যোগ মন্ত্রী উপস্থিত থাকবেন। এই কর্মসূচির মূল লক্ষ্য হল সারা দেশে ১ লক্ষেরও বেশি কোভিড যোদ্ধাদের দক্ষ করে তোলা। কোভিড যোদ্ধাদের বাড়িতে চিকিৎসা সহায়তা, প্রাথমিক চিকিৎসা সহায়তা, অত্যাধুনিক চিকিৎসা সহায়তা, জরুরি চিকিৎসা সহায়তা, নমুনা সংগ্রহে সহায়তা এবং চিকিৎসা সরঞ্জাম সহায়তা- এই ৬টি ক্ষেত্রে কাজের বিষয়ে প্রশিক্ষিত করে তোলা হবে। প্রধানমন্ত্রী কৌশল বিকাশ যোজনা ৩.০-এর আওতায় এই কর্মসূচি বিষয়ে পরিকল্পনা করা হয়েছে। এরজন্য বছরে খরচ ধরা হয়েছে ২৭৬ কোটি টাকা। এই কর্মসূচির মাধ্যমে স্বাস্থ্য ক্ষেত্রে বর্তমান ও ভবিষ্যতের লোকবলে প্রয়োজন মেটাতে দক্ষ 'নন- মেডিকেল' কর্মীদের স্বাস্থ্য সেবা কর্মী হিসেবে তৈরি করা হবে।
ভাইব্র্যান্ট গুজরাট সম্মেলনে যোগ দিতে ভারত সফরে চেক প্রজাতন্ত্রের প্রধানমন্ত্রী

‘ভাইব্র্যান্ট গুজরাট’ সম্মেলনে যোগ দিতে চেক প্রজাতন্ত্রের প্রধানমন্ত্রী শ্রী আন্দ্রেজ বাবিজ ১৭ থেকে ১৯শে জানুয়ারি সরকারি সফরে ভারতে রয়েছেন। তাঁর সঙ্গে রয়েছেন সে দেশের শিল্প ও বাণিজ্য দপ্তরের মন্ত্রী শ্রীমতী মার্তা নোভাকোভা এবং এক বৃহৎ বাণিজ্যিক প্রতিনিধিদল। অংশীদার দেশ চেক প্রজাতন্ত্রের প্রধানমন্ত্রী বাবিজ সে দেশের বাণিজ্য প্রতিনিধিদলের নেতৃত্ব দিচ্ছেন। সম্মেলনের ফাঁকে ১৮ই জানুয়ারি প্রধানমন্ত্রী মোদী এবং প্রধানমন্ত্রী বাবিজ এক দ্বিপাক্ষিক বৈঠকে মিলিত হন। আঞ্চলিক ও আন্তর্জাতিক বিভিন্ন বিষয় ছাড়াও দ্বিপাক্ষিক স্বার্থ-সংশ্লিষ্ট বিভিন্ন বিষয়ে তাঁরা আলোচনা করেন। প্রধানমন্ত্রী মোদীর দূরদর্শী নেতৃত্বের প্রশংসা করে চেক প্রধানমন্ত্রী ভারতীয় অর্থনীতির দ্রুত বিকাশ এবং দ্বিপাক্ষিক বাণিজ্য ও বিনিয়োগ সম্পর্কের ক্ষেত্রে প্রভূত সম্ভাবনার প্রশংসা করেন। প্রধানমন্ত্রী বাবিজ গত সেপ্টেম্বরে ভারতের রাষ্ট্রপতির চেক প্রজাতন্ত্র সফরকালে দু’দেশের মধ্যে হওয়া একাধিক সমঝোতাপত্রের কথা উল্লেখ করেন। ভারী যন্ত্রপাতি উৎপাদন এবং ইঞ্জিনিয়ারিং ক্ষেত্রে চেক প্রজাতন্ত্রের যথেষ্ট সুনাম রয়েছে। প্রধানমন্ত্রী মোদী চেক সংস্থাগুলিকে ভারতের বিরাট বাজারের সুযোগ নেওয়ার অনুরোধ জানান। বিশেষ করে, ভারতের প্রতিরক্ষা, গাড়ি এবং রেলের উৎপাদন ক্ষেত্রে সুবিধা গ্রহণের জন্য চেক সংস্থাগুলিকে আহ্বান জানান। দুই প্রধানমন্ত্রী ভারত ও চেক প্রজাতন্ত্রের দীর্ঘ দ্বিপাক্ষিক সম্পর্কের ঐতিহ্যের উল্লেখ করে এই সম্পর্ক আরও বাড়িয়ে তোলার ওপর জোর দেন। ভারত সফরকালে চেক প্রধানমন্ত্রী বাবিজ ভারতের রাষ্ট্রপতির সঙ্গে সাক্ষাৎ করেন। /
প্রধানমন্ত্রী এবং ইন্দোনেশিয়ার রাষ্ট্রপতির মধ্যে টেলিফোনে বাক্যালাপ

প্রধানমন্ত্রী শ্রী নরেন্দ্র মোদী আজ টেলিফোনে ইন্দোনেশিয়ার রাষ্ট্রপতি শ্রী জোকো ওয়িদোদোর সঙ্গে কথা বলেন। এই অঞ্চল এবং বিশ্বজুড়ে কোভিড-19 সংক্রমণের দরুন অতিমারীর বিষয়ে দুই নেতা মত বিনিময় করেন। ভারত সরকারের পক্ষ থেকে ,এই সঙ্কটকালে ইন্দোনেশিয়ায় ওষুধ ও অন্যান্য চিকিৎসা সামগ্রী যে তৎপরতায় পাঠানো হয়,সেই উদ্যোগের প্রশংসা করেন ইন্দোনেশিয়ার রাষ্ট্রপতি। প্রধানমন্ত্রী শ্রী নরেন্দ্র মোদী তাঁকে নিশ্চিন্ত করে বলেন,ভারতের পক্ষ থেকে সে দেশে চিকিৎসা সামগ্রী সরবরাহ অক্ষুণ্ণ রাখার সর্বোচ্চ প্রয়াস অব্যাহত থাকবে। পাশাপাশি দু দেশের মধ্যে বানিজ্যিক সামগ্রী সরবরাহ স্বাভাবিক রাখার প্রয়াস চালানো হবে। দুই নেতার মধ্যে একে অপরের দেশে আটকে পড়া নাগরিকদের বিষয়ে আলোচনা হয়। উভয় নেতাই এ বিষয়ে সহমত হন যে উভয় দেশের সরকারী দল আটকে পড়া নাগরিকদের সঙ্গে যোগাযোগ রাখবে এবং তাদের যাবতীয় প্রয়োজনের দিকে নজর রাখবে। প্রধানমন্ত্রী বলেন,ইন্দোনেশিয়া সামুদ্রিক অঞ্চলে ভারতের গুরুত্বপূর্ণ অংশীদার। দু দেশের মধ্যে দ্বিপাক্ষিক সম্পর্কের শক্তি এই অতিমারীর বিরুদ্ধে লড়াইয়ে বিশেষ সাহায্য করবে। ইন্দোনেশিয়ার রাষ্ট্রপতি শ্রী ওয়িদদো এবং ইন্দোনেশিয়ার জনগণ কে পবিত্র রামাদান মাসের শুভেচ্ছা জানান প্রধানমন্ত্রী শ্রী নরেন্দ্র মোদী।
আন্তর্জাতিক সৌরজোটের প্রথম অধিবেশনের সূচনা করলেন প্রধানমন্ত্রী

প্রধানমন্ত্রী শ্রী নরেন্দ্র মোদী মঙ্গলবার (দোশরা অক্টোবর) নতুন দিল্লীর বিজ্ঞান ভবনে আর্ন্তজাতিক সৌরজোটের প্রথম অধিবেশনের সূচনা করেন। এই অধিবেশনের সঙ্গে সঙ্গেই বিশ্বের বিভিন্ন দেশের পুনর্নবীকরণযোগ্য শক্তিমন্ত্রীদের দ্বিতীয় আইওআরএ বৈঠক এবং দ্বিতীয় বিশ্ব রি-ইনভেস্ট বা পুনর্নবীকরণযোগ্য শক্তি ক্ষেত্রের বিনিয়োগকারীদের বৈঠক তথা প্রদর্শনীরও সূচনা হয়। এই উপলক্ষে আয়োজিত অনুষ্ঠানে রাষ্ট্রসঙ্ঘের মহাসচিব শ্রী অ্যান্টোনিও গুটারেস উপস্হিত ছিলেন। সমাবেশে প্রধানমন্ত্রী বলেন, বিগত দেড়ষ-দু’শো বছরে মানবজাতি তার শক্তির চাহিদা পূরণের জন্য জীবাশ্ম জ্বালানির ওপর নির্ভরশীল হয়ে পড়েছে। ক্রমবর্ধমান শক্তির চাহিদা ধারাবাহিকভাবে পূরণের জন্য সৌর, বায়ু ও জলশক্তির মতো বিভিন্ন বিকল্প শক্তির ইঙ্গিত প্রকৃতির কাছ থেকেই পাওয়া যাচ্ছে। প্রধানমন্ত্রী বলেন যে, ভবিষ্যতে মানুষ যখন সমগ্র মানবজাতির কল্যাণের জন্য বিভিন্ন সংগঠনের কথা উল্লেখ করবে, তখন একবিংশ শতাব্দীতে স্হাপিত আন্তর্জাতিক এই সৌরজোট তালিকার শীর্ষে থাকবে। জলবায়ুর প্রতি সুবিচারের লক্ষ্যে একযোগে কাজ করার ক্ষেত্রে এই জোট এক আদর্শ মঞ্চ বলেও তিনি অভিমত প্রকাশ করেন। ভবিষ্যতে বিশ্বজুড়ে শক্তির চাহিদা পূরণের ক্ষেত্রে আন্তর্জাতিক এই সৌরজোট অশোধিত তেল উত্তোলনকারি দেশগুলির সংগঠন ওপেক-এর পরিপূরক হয়ে উঠতে পারে বলেও তিনি মন্তব্য করেন। প্রধানমন্ত্রী আরও বলেন, ভারতে পুনর্নবীকরণযোগ্য শক্তির ক্রমবর্ধমান ব্যবহার স্পষ্টতই দেখতে পাওয়া যাচ্ছে। উপযুক্ত পরিকল্পনা গ্রহনের মাধ্যমে প্যারিস জলবায়ু চুক্তির উদ্দেশ্যগুলি অর্জনের লক্ষ্যে ভারত কাজ করে চলেছে। ভারত আগামী ২০৩০ সাল নাগাদ জীবাশ্ম জ্বালানী বহির্ভূত উৎস থেকে মোট শক্তি চাহিদার ৪০ শতাংশ উৎপাদনের লক্ষ্যমাত্রা স্হির করেছে বলেও তিনি জানান। ভারত এখন ‘দারিদ্র থেকে শক্তি’- নতুন এই আত্মবিশ্বাসের মন্ত্রে উন্নতিসাধন করে চলেছে। প্রধানমন্ত্রী বলেন, শক্তি উৎপাদনের পাশাপাশি শক্তি সঞ্চয়ের বিষয়টিও সমান গুরুত্বপূ্র্ণ। এ প্রসঙ্গে, তিনি জাতীয় শক্তি সংরক্ষণ মিশনের কথা উল্লেখ করেন। তিনি জানান, এই মিশনের মাধ্যমে কেন্দ্রীয় সরকার চাহিদা সৃষ্টি, সম্পূর্ণ দেশীয় প্রযুক্তিতে উৎপাদন, উদ্ভাবন এবং শক্তি সঞ্চয়ের ওপর অগ্রাধিকার দিচ্ছে। সৌর ও বায়ুশক্তির পাশাপাশি ভারত জৈব গ্যাস, জৈব-জ্বালানি এবং জৈব-শক্তি ক্ষেত্রেও কাজ করছে বলেও তিনি জানান। ভারতের পরিবহন ব্যবস্হাকে পরিশ্রুত জ্বালানি ভিত্তিক করে তোলার প্রয়াস চলছে। প্রধানমন্ত্রী বলেন, জৈব বর্জ্যকে জৈব-জ্বালানিতে রূপান্তরের মাধ্যমে ভারত একটি সমস্যাকে সুযোগে পরিনত করছে। /…
পিএসএলভি কর্মসূচির ষষ্ঠ পর্যায় অব্যাহত রাখতে মন্ত্রিসভার অনুমোদন

প্রধানমন্ত্রী শ্রী নরেন্দ্র মোদীর পৌরহিত্যে অনুষ্ঠিত কেন্দ্রীয় মন্ত্রিসভার বুধবারের বৈঠকে পোলার স্যাটেলাইট লঞ্চ ভেইক্যাল (পিএসএলভি) কর্মসূচির ষষ্ঠ পর্যায় চালিয়ে যেতে এবং এই কর্মসূচির আওতায় ৩০টি পিএসএলভি উৎক্ষেপণযানের জন্য তহবিল সংস্থানে অনুমোদন পাওয়া গেছে। এই কর্মসূচির মাধ্যমেই ভূ-নিরীক্ষণ, দিশা নির্ণয় ও মহাকাশ বিজ্ঞানের জন্য কৃত্রিম উপগ্রহ উৎক্ষেপণের খরচ মেটানো হবে। ৩০টি পিএসএলভি উৎক্ষেপণ যান সহ ষষ্ঠ পর্যায়ের ঐ কর্মসূচি অব্যাহত রাখার জন্য মোট ৬ হাজার ১৩১ কোটি টাকা প্রয়োজন। উল্লেখ করা যেতে পারে যে, ষষ্ঠ পর্যায়ের এই কর্মসূচির ফলে প্রতি বছর ৮টি উৎক্ষেপণযানের সাহায্যে মহাকাশে উপগ্রহ প্রেরণের চাহিদা মেটানো হবে। সমস্ত উৎক্ষেপণ যান নির্মাণের কাজ ২০১৯-২০২৪ সালের মধ্যে সম্পূর্ণ হবে। ভূ-নিরীক্ষণ, বিপর্যয় ব্যবস্থাপনা, দিশা নির্ণয় ও মহাকাশ বিজ্ঞানের জন্য কৃত্রিম উপগ্রহ মহাকাশে পাঠানোর ক্ষেত্রে পিএসএলভি উৎক্ষেপণ যান ভারতকে স্বনির্ভরতা দিয়েছে।
প্রধানমন্ত্রী আগামী ২৭ মে প্রগতি ময়দানে ভারতের বৃহত্তম ড্রোন উৎসব- ভারত ড্রোন মহোৎসব ২০২২-এর উদ্বোধন করবেন

নয়াদিল্লী, ২৬ মে, ২০২২ প্রধানমন্ত্রী শ্রী নরেন্দ্র মোদী আগামী ২৭ মে সকাল ১০টায় প্রগতি ময়দানে ভারতের বৃহত্তম ড্রোন উৎসব- ভারত ড্রোন মহোৎসব ২০২২-এর উদ্বোধন করবেন। প্রধানমন্ত্রী কিষাণ ড্রোন পাইলটদের সঙ্গে মতবিনিময় করবেন। খোলা আকাশে ড্রোন প্রদর্শনের সাক্ষী থাকবেন তিনি। ড্রোন প্রদর্শনী কেন্দ্রে স্টার্টআপগুলির সঙ্গেও কথা বলবেন প্রধানমন্ত্রী। আগামী ২৭ ও ২৮ মে দু’দিন ভারত ড্রোন মহোৎসব ২০২২ অনুষ্ঠিত হবে। সরকারি আধিকারিক, বিদেশী কূটনীতিক, সশস্ত্র বাহিনী, কেন্দ্রীয় সশস্ত্র পুলিশ বাহিনী, রাষ্ট্রায়ত্ত্ব সংস্থা, বেসরকারি সংস্থা এবং ড্রোন স্টার্টআপ সহ ১৬০০ জনেরও বেশি প্রতিনিধি এই মহোৎসবে অংশ নেবেন। প্রদর্শনীতে ৭০এরও বেশি প্রদর্শনকারী ড্রোনের বিভিন্ন ব্যবহার তুলে ধরবেন। এই মহোৎসবে ড্রোন পাইলট শংসাপত্রের ভার্চ্যুয়াল বিতরণ, পণ্যের সূচনা, আলোচনা, ড্রোন ওড়ানো প্রদর্শনী, মেড ইন ইন্ডিয়া ড্রোন ট্যাক্সি প্রোটোটাইপ প্রদর্শিত হবে।
মহারাষ্ট্রের প্রতিষ্ঠা বার্ষিকী’তে প্রধান মন্ত্রী’র শুভেচ্ছা

মহারাষ্ট্রের প্রতিষ্ঠাবার্ষিকী’তে প্রধানমন্ত্রী শ্রী নরেন্দ্র মোদী রাজ্যবাসীদের শুভেচ্ছা জানালেন। মহারাষ্ট্রের প্রগতি ও সমৃদ্ধি অক্ষুন্ন রাখার জন্য তিনি কামনা করেন।রাজ্যের বিকাশের গতি অব্যাহত রেখে দেশের উন্নয়নে আগামীদিনে মহারাষ্ট্র উল্লেখযোগ্য ভূমিকা বলে তিনি আশাপ্রকাশ করেন।